ઉલ્લેખનીય છે કે , પિયુષ પાંડે એ થોડા વર્ષો પહેલા ‘ગૂગલ સર્ચ રી યુનિયન’ વિશેની એડ પણ બનાવી હતી .તેમાં પણ આવી જ લાગણીઓની વાત કરતો અદભૂત કોન્સેપ્ટ લેવામાં આવ્યો હતો. એક મોટી ઊંમરના વૃદ્ધ દાદા મુંબઈથી આવેલી પોતાની પૌત્રીને પોતાનો અને બાળપણના મિત્ર યુસુફનો ફોટો બતાવીને તેઓ ભાગલા દરમિયાન કઈ રીતે વિખૂટા પડી ગયા તેની વાત કરે છે. સાથે સાથે નાનપણમાં લાહોરના બગીચા પાસેની યુસુફની દુકાનેથી ચોરેલા ‘જઝરીયા’ નામની મીઠાઈ ખાતા તેની પણ વાત કરતાં કરતાં ઉદાસ થઈ જાય છે. પૌત્રી આ સાંભળીને ગુગલ સર્ચ દ્વારા લાહોરનું એ સ્થળ અને મીઠાઈની દુકાન શોધી યુસુફ અંકલનો સંપર્ક કરે છે. કઈ રીતે બંનેનો મેળાપ થાય છે તે પણ ખુબ રસપ્રદ રીતે ફિલ્માવાયું હતું. ત્યારબાદ આ જ વિજ્ઞાપનની સિકવલ પણ બની હતી. અહીં ઉલ્લેખ કરાયેલી બધી જ વિજ્ઞાપનો યુ ટ્યુબ પર જોવા મળી શકે છે.ખાસ કરીને વડીલો જયારે સ્માર્ટ ફોન વાપરવાનું શરુ કરે ત્યારે તેમને ઘણી બધી સમસ્યાઓ નડતી હોય છે. ત્યારે તેમને આસાનીથી બધી માહિતી મળી શકે તે માટે ખાસ પ્રકારની તાલીમ વિડીયો યુટ્યૂબ પર મુકવામાં આવ્યાં છે.